3-as villamos (Szeged)

Tatra KT4D típusú villamos Tarján végállomáson

A szegedi **3-as jelzésű villamos** *Tarján* és a *Vadaspark* között közlekedik. A viszonylatot a Szegedi Közlekedési Társaság üzemelteti.

## Története

### A köztemetői vonal

1908. október 31-én adták át a Kálvária utcán (Kálvária sugárút) létesült egyvágányú, kitérős rendszerű pályát. A vonalnak a Dugonics téren kétvágányú csatlakozása volt a fővonallal, így a *Széchenyi tér* és a *Belvárosi temető* közötti viszonylat jött létre. A Széchenyi térről a *Kelemen utca – Kölcsey utca – Kárász utca – Dugonics tér* útvonalon haladt a Kálvária utca felé, onnan érte el a Belvárosi temetőt. Kitérő volt a mai Kálvária téren, a mai Vadaspark megállónál és a Belvárosi temetőnél. A Dáni utcától jobbra egy vágány vezetett át a Tisza Lajos körútra. A pálya a Kálvária utcán az úttest közepén volt, a Kálvária téren az úttest szélére húzódott. A Kálvária-vámháznál keresztezte az közutat, és az út túloldalára vezetett, a temető előtt a jobbos ívben keresztezte ismét a közutat. Két vasútvonalat keresztezett, a mai is létező Szeged–Szeged-Rókus közöttit, valamint a ma már nem létező Szabadka–Szeged-Rókus vonalat.

1912-ben a város hozzájárult egy vágánykapcsolat építéséhez a Híd utca és a Kelemen utca kereszteződésében, amely összekötötte az akkori fővonalat (a mai 1-es és 2-es villamos vonalát) az újszegedi résszel. Ugyanekkor a Dugonics téren összekötötték a „temetői” vonalat a „vágóhídival”, valamint a Tisza Lajos körúti vonalszakaszt a fővonallal is összekapcsolták a Gizella térnél (Aradi vértanúk tere). 1913. június 29-től létrejött a *Erzsébet liget – Belvárosi temető* viszonylat. A vonal hossza 5,181 kilométer volt.

1927-ben elbontották a *Kölcsey utca – Kárász utca – Dugonics tér – Jókai utca – Gizella tér* nyomvonalon lévő vágányokat, mert a *Kelemen utca – Zrínyi utca – Gizella tér* nyomvonalon új kétvágányú pálya épült a fővonal számára. Az átszállások elősegítése miatt a köztemetői vonal egyik vágányát meghosszabbították a Zrínyi utcáig, ahol a fővonalnak új megállója lett, a másik vágány csonkavágány maradt a Kárász utcáig. A köztemetői viszonylat 1927. május 7-től a *Somogyi utca* és a *Belvárosi temető* között közlekedett. 1936-'37-ben a Dorosmai sor (Kápolna utca) és a vámház (Vadaspark) között lévő vágányt a park az úttólez mit jelent? messzebb helyezték. Néhány iparvágányt emiatt módosítottak. A Kálvária-vámháznál a kitérőt az út két oldalára építették. 1941-ben a jobb oldali közlekedés bevezetése miatt a kitérők forgalmi rendje is megváltozott.

 1913

### 3-as villamos

Szegeden a vonalakat 1943-ban számozták be, a köztemetői vonal a 3-as számot kapta. Az átrakó pályaudvari szakasz megépülte után, 1950. március 1-jétől a 3-as villamos a *Belvárosi temető – Aradi vértanúk tere*, később a *Belvárosi temető – Átrakó pályaudvar* között közlekedett. A kisvasútig csak csatlakozás esetén jártak ki a járművek. 1950. június 1-jén indult be a 6-os villamos a *Marx tér* és az *Átrakó pu.* között. Ezzel egyidőben a 3-as végállomása visszakerült a Somogyi utcába.

### A Fonógyári úti szakasz

1950-ben épült meg a Fonógyári úti rész. Ezt akkor a kiskundorozsmai, 7-es vonal részére építették. 1950. december 20-ától a 3-as a Somogyi utca és a Textilművek (Vadaspark) között közlekedett egy kocsival. A 7-es a Marx térről járt Kiskundorozsmára. 1951-ben az 1927-es átépítések nyomán a Somogyi utcában megmaradt csonkavágányt meghosszabbították a Toldy utcáig, így a Somogyi utca végállomás és a Dugonics tér között kétvágányú lett a pálya, és megszüntették a Tisza Lajos körútra kapcsolódó vágányt.

A 3-as vonal 1952. május 24-én megszűnt, május 25-étől átépítették a Kálvária sugárúti szakaszt a Dugonics tér és a Veresács utca között. Ugyanekkor szűnt meg a Dugonics téren az 1912-ben épített vágánykapcsolatot a Tisza Lajos körúttal, a 6-os által használt Dáni utcai vágány maradt meg. Az átépítés október 6-ig tartott, de a 3-as nem indult újra. A Kálvária sugárúton a 6-os és a 7-es villamosok jártak. 1953. május 20. és szeptember 18. között újjáépült a Belvárosi temetőnél lévő kitérő. 1953. október 1-jétől járt újra a 3-as a Somogyi utca és a Textilművek között. A 3-as később ismét megszűnt, 1956-ban már 7A jelzéssel volt betétjárat a Textilművekig.

1963. november 11-étől viszonylat-átszervezések történtek. A 7-es szegedi végállomását áthelyezték a rókusi kórházhoz, a 6-ost lerövidítették a Dugonics térig, így a 3-as újraindult a Somogyi utca és a Textilművek között. Az 1970-es évek elején a móravárosi főgyűjtőcsatorna építése a miatt a 7-es Boross József utcai szakasza megszűnt, a végállomása átkerült az Úttörő térre (Kálvária tér). Ugyanekkor ideiglenesen a Kálvária téri vágányokat az úttest túloldalára helyezték át.

1972. január 1-jétől megbontották a 7-es vonalat, a 3-as a Somogyi utca és az Előregyártó-telep között közlekedett, ez a Postás Sporttelepet követő második megálló volt, itt lehetett átszállni a 7-es villamosra.

1974-ben a Textilművektől a Belvárosi temetőig a vágányokat az úttest másik oldalára helyezték át, így a villamos már nem keresztezte kétszer a közutat. Az új pályán 1974. október 8-ától indult el a forgalom. A 7-est 1977. június 30-án megszüntették. 1984. november 4-étől a 3-as már csak a Postás Sporttelepig járt, a nem hasznålt szakaszon a vágányokat felszedték. A vonal hossza ekkor 4500 méter volt. 1990. június 11-étől a belső végállomása a Dugonics tér lett, a Somogyi utcán megszűnt a villamosközlekedés. A vágányokon parkoló létesült. 1996. február 5-étől betétjárat indult a *Dugonics tér* és a *Vadaspark* között **3A** jelzéssel, a Fonógyári úti szakaszra kevesebb villamos járt ki.

 1972
 1984
 1997

### Bekötés a tarjáni vonalba

2002. április 27. és június 8. között ideiglenesen, az április 22-én megkezdett Dugonics téri kettős körforgalom építése miatt a 3-as csak a *Dáni utca – Vadaspark* között járt, a 3A járat megszűnt. Ezalatt a kocsik nem tudtak a kocsiszínbe járni. A *Vadaspark – Postás Sporttelep* szakaszon a forgalmat leállították. Az addig egyvágányú pályát a Dugonics téren kétvágányúra építették át. A téren kettősvágányú vágánycsatlakozás épült, a 3-as vonalát bekötötték a 4-esébe, így a 3-as Dugonics téri végállomása megszűnt. Ugyanekkor számolták fel a Dáni utcától kiágazó vágányt (a közeli Domus Áruház miatt „Domus-delta” néven is előfordult), amelyet egykor a 6-os villamos használt, később a 3-as kocsik kocsiszínbe történő eljutásában volt szerepe. A Dugonics téren a 3-as és a 4-es vonalának ekkor már csak egy kereszteződése volt. A Kálvária sugárút nyugati irányából jobbra egy vágány vezetett a Tisza Lajos körútra a Tisza-part felé, amely keresztezte a 4-es vonalát, majd egy csonkavágányban végződött (a 6-os vonalát eddig bontották el). Ide csatlakozott a 4-es vonalról egy elágazás a Dugonics tér után balra a Tisza-part felé. Ezt az 1913-ban létezett *Szeged pu. – Pénzügyi Igazgatóság* viszonylat is használta.

Június 9-étől a 3-as a *Tarján–Vadaspark*, a 3A pedig az *Anna-kút–Vadaspark* között járt, a 4-es újra az eredeti útvonalon közlekedett. Szeptember 2-átől a 3A csak a Dugonics térig járt. Október 1-jétől lakossági kérésre újra elindították a forgalmat a Fonógyári úti szakaszon, a *Vadaspark – Fonógyári út* viszonylatban, de a Postás Sporttelepet nem használva. A Belvárosi temető II. kapujánál, a Kereskedő köznél és a Vasutas sornál új megállókat építettek, utóbbi volt a végállomás. Az Ikarusz gyár nevű megállót megszüntették. A 3-asról történő átszálláskor a menetjegyek érvényesek voltak. Október 24-étől a 3F belső végállomását Tarjánba helyezték, noha a külső szakaszon továbbra is alacsony volt az utasszám. A 3F vonal hossza 7850 méter lett. 2003. szeptember 1-jétől megszűnt a 3A betétjárat. Októberben elbontották a Postás Sporttelepre vezető vágányokat a Fonógyári út kereszteződésében, az egykori végállomáson a vágányok megmaradtak.

### Közös pályán a 4-essel

2004. július 5-étől a Tisza Lajos körút átépítése alatt a 3-as két szakaszban közlekedett: 3–4-es jelzéssel a *Tarján–Anna-kút*, 3-asként pedig a *Dugonics tér – Vadaspark* között járt, a 3F a *Dugonics tér – Fonógyári út* között közlekedett. Az út szélén lévő, egyvágányú pályát az úttest közepére helyezték és a Mérey utcától a Dugonics térig is kétvágányú lett a pálya. A villamospálya közös tömegközlekedési sávvá alakult az autóbuszokkal. Az eredeti rend szeptember 20-án állt vissza. 2005-ben hurokforduló épült Tarjánban, a 4-es villamosvonalon az egy vezetőállásos villamosok számára.

2008. július 15. és szeptember 22. között az Anna-kúti kereszteződés átépítése alatt 3–4 jelzéssel közlekedett a Tarján és az Anna-fürdő között, valamint 3-asként a *Dugonics tér – Vadaspark* között járt, a 3F a *Dugonics tér – Fonógyári út* között közlekedett.

2010. június 16-ától a 3-as és a 3F járat a *Dugonics tér* és a *Vadaspark* valamint a *Fonógyári út* között nem közlekedett a villamospálya felújítása miatt. Ezalatt a 3-as járatok csak Tarján és a Dugonics tér között jártak. A Kálvária tér és a II. kórház között új vágány épült 700 méter hosszúságban, itt kétvágányú lett a pálya, valamint körforgalmat alakítottak ki a Kálvária sugárút és a Veresács utca kereszteződésében. A Kálvária sugárút egy szakaszán füves pályát építettek. A Fonógyári úton deltavágányt építettek, hogy az egy vezetőállásos villamosok is meg tudjanak fordulni. A 3-as járat 2011. január 19-én indult újra, a 3F pedig 2011. február 1-jén. Az *Anna-kút* és a *Tarján* közötti szakaszt 2011. február 15. és augusztus 20. között újították fel. A szakaszon korszerű megállóhelyek, a Tisza Lajos körúton a Glattfelder Gyula tér és az Anna-kút között pedig közös busz–villamos-sáv létesült.

A 3-as jelenleg Tarján és Vadaspark végállomások közt közlekedik, a Fonógyári út felé a 3F jár.

A villamos a belvárosban a Tisza Lajos körúton halad át, az Anna-kútnál keresztezi az 1-es és 2-es villamos vonalát. A Dugonics téri megállója a Kárász utcához (Szeged sétálóutcája) közel található. A vonal a Tarján és a Dugonics tér között kétvágányú, ezen a szakaszon a 4-es villamos is jár. A Dugonics tértől a 3F járattal közös szakaszon halad, a 3F a Vadaspark után a Fonógyári útig jár. Ez a szakasz jórészt egyvágányú, kitérős rendszerű. A Veres ács utca és a II. kórház között kétvágányú, emellett kitérő van a Vadasparknál és a Belvárosi temetőnél. A Vadasparknál és a Fonógyári úti végállomáson is a villamosok megfordulására deltavágány van.

## Járművek

A viszonylaton 2011. január 19-ig tízajtós FVV HCS–10a villamosok (Bengálik) jártak; 2011. január 19-től a frissen felújított vonalon már Tatra KT4D és Tatra T6A2H típusú villamosok járnak.

2017-től hétköznap egy Pesa 120Nb is közlekedik a vonalon, hogy kiszolgálja a vonalon található akadálymentesített megállókat.

## Megállóhelyei

*Az átszállási kapcsolatok között az azonos, de hosszabb útvonalon közlekedő 3F villamos nincs feltüntetve.*

## Galéria

Az egykori Postás Sporttelep végállomásA Somogyi utcai üzemen kívüli vágányokA felújított Tisza Lajos körúti szakasz a Skála áruház előtt 2005-benFüvesített pálya a Kálvária sugárúton, a 2010-es felújítás után
## Jegyzetek

1. ↑ Sablon:Cite book
2. ↑ „Kettős körforgalom épül Szegeden”, *mno.hu*, 2002. április 15. (Hozzáférés ideje: 2013. október 27.) **Parancsfájl-hiba: nincs „Unsubst” modul.**
3. ↑ Ismét Szegeden.... hampage.hu. Retrieved on október 27, 2013.
4. ↑ Pótlóbuszok az 1-es és a 4-es vonalán (pdf). szkt.hu (2008-07-14). Archived from the original on október 29, 2013. Retrieved on október 3, 2013.
5. ↑ Az Anna-kúti csomópontra vártunk 10 éve! (2008-10-01). Archived from the original on október 5, 2013. Retrieved on október 3, 2013.
6. ↑ „Keddtől végig közlekedik a 3 és 3F-es villamos”, *szegedma.hu*, 2011. január 31.. [2013. október 4-i dátummal az eredetiből archiválva] (Hozzáférés ideje: 2013. október 3.)
7. ↑ Szerdától 3-as villamosvonal-felújítás vágányzárral, terelésekkel. ujpalyan.hu. Retrieved on október 3, 2013.
8. ↑ „Birtokba vették a szegediek a 4-es villamos útvonalát - galériával”, *delmagyar.hu*, 2011. augusztus 20. (Hozzáférés ideje: 2013. október 28.)
9. ↑ „Átadták a 4-est, nyugdíjazták a „bengálikat” + FOTÓK”, *szegedma.hu*, 2011. augusztus 20.. [2013. október 30-i dátummal az eredetiből archiválva] (Hozzáférés ideje: 2013. október 27.)

## Források

* Sablon:Cite book
* „Elveszett végállomás Szegeden”, *iho.hu*, 2011. február 20.. [2013. október 7-i dátummal az eredetiből archiválva] (Hozzáférés ideje: 2013. október 5.)

## További információk

* A szegedi 3-as villamos útvonala – Tarján ► Vadaspark
* A szegedi 3-as villamos útvonala – Vadaspark ► Tarján

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap